ເກົາຫຼີໃຕ້ສະເໜີໃຫ້ການ ຊ່ອຍເຫຼືອສຸກເສີນ ແກ່ເກົາຫຼີເໜືອ
ເກົາຫຼີໃຕ້ສະເໜີໃຫ້ການຊ່ອຍເຫຼືອສຸກເສີນ ມູນຄ່າຫລາຍ ລ້ານດອນລາ ແກ່ເກົາຫຼີເໜືອ ເພື່ອຊ່ອຍໃຫ້ຟື້ນໂຕຄືນ ຈາກໄພນໍ້າຖ້ວມຮ້າຍແຮງນັ້ນ.
ເກົາຫຼີໃຕ້ໄດ້ສະເໜີໃຫ້ການຊ່ອຍເຫຼືອສຸກເສີນໃນມູນຄ່າ ຫຼາຍໆລ້ານໂດລາ ແກ່ເກົາຫຼີເໜືອເພື່ອຊ່ອຍປະເທດດັ່ງ ກ່າວໃຫ້ຟື້ນໂຕຄືນ ຈາກໄພນໍ້າຖ້ວມທີ່ໄດ້ສ້າງຄວາມເສຍ ຫາຍຮ້າຍແຮງນັ້ນ ໃນວັນອັງຄານມື້ນີ້ ສະພາກາແດງຂອງເກົາຫຼີໃຕ້ໄດ້ສະເໜີ ໃຫ້ການຊ່ອຍເຫຼືອ 8 ລ້ານ 4 ແສນໂດລາ ຕໍ່ສະພາກາ ແດງຂອງເກົາຫຼີເໜືອ ຊຶ່ງຖ້າຫາກມີການຮັບເອົາຂໍ້ສະເໜີ ດັ່ງກ່າວນີ້ມັນກໍຈະເປັນການຊ່ອຍເຫຼືອທີ່ສຳຄັນເທື່ອທຳອິດ ຈາກເກົາຫຼີໃຕ້ ຫຼັງຈາກກຳປັ່ນລົບຂອງເກົາຫຼີໃຕ້ລຳນຶ່ງໄດ້ ຫຼົ້ມໃນເດືອນມີນາຜ່ານມາ ທີ່ມີການຖິ້ມໂທດໃສ່ເກົາຫຼີເໜືອວ່າ ເຮືອດຳນໍ້າຂອງເກົາຫລີເໜືອໄດ້ຍິງຕໍປີໂດໂຈມຕີນັ້ນ ການສະເໜີໃຫ້ຄວາມຊ່ອຍເຫຼືອທີ່ວ່ານີ້ ມີຂຶ້ນບໍ່ເທົ່າໃດຊົ່ວໂມງ ຫຼັງຈາກສະຫະລັດໄດ້ ຂະຫຍາຍການລົງໂທດຕໍ່ເກົາຫຼີເໜືອ ປະທານາທິບໍດີສະຫະລັດທ່ານບາຣັກ ໂອບາມາ ໄດ້ອອກດຳລັດໃນມື້ວັນຈັນວານນີ້ ສັ່ງໃຫ້ຢຶດຊັບສິນຂອງຊາວເກົາຫຼີເໜືອ 4 ຄົນ ຮວມທັງເອກອະທິບໍດີ ຂອງສຳນັກງານ ພະລັງງານປະລະມະນູເກົາຫຼີເໜືອນໍາ ແລະຂອງບໍລິສັດເກົາຫຼີ ເໜືອ 3 ບໍລິສັດແລະ 5 ພະແນກການຂອງລັດຖະບານພຽງ ນຶ່ງໃນພະແນກການທີ່ວ່ານີ້ ແມ່ນຫ້ອງການເບີ 39 ຊຶ່ງຝ່າຍສຶກສາຂອງກອງທັບສະຫະ ລັດເວົ້າວ່າ ເປັນຫ້ອງການທີ່ກຳກັບນຳກິດຈະການຕ່າງໆ ເຊັ່ນການປອມແປງເງິນໂດລາ ຂອງສະຫະລັດ ແລະການຈຳໜ່າຍຢາເສບຕິດແລະຢາສູບທີ່ຜິດກົດໝາຍ